
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 361 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση της παραγράφου 1 του άρθρου 5 της 
υπ’ αριθμ. Φ.429.1/5/150045/Σ.11/4.1.2006/απόφ. ΥΦΕ- 
ΘΑ «Ρύθμιση ορισμένων στρατολογικών θεμάτων» 

(ΦΕΚ 34/18.1.2006, τ.Β'). 1 

Καθορισμός του τρόπου και της διαδικασίας είσπρα¬ 
ξης του υπέρ του Οργανισμού Κτηματολογίου 
και Χαρτογραφήσεων Ελλάδος (Ο.Κ.Χ.Ε.) πάγιου 
ανταποδοτικού τέλους κτηματογράφησης της 
παρ. 2 του άρθρου 18 του ν. 3212/2003 όπως τρο¬ 
ποποιήθηκε και ισχύει με την παρ. 2 του άρθρου 


10 του ν. 3841/2006. 2 

Κανονισμός προεκτιμώμενων αμοιβών της ΚΤΗΜΑ¬ 
ΤΟΛΟΓΙΟ Α.Ε. για τις μελέτες δημιουργίας ψη¬ 
φιακών βάσεων δεδομένων ενεργών τίτλων των 

υποθηκοφυλακείων των αστικών κέντρων. 3 

Συμπλήρωση Κανονισμού Εσωτερικής Υπηρεσίας του 

Πρωτοδικείου Κατερίνης. 4 

Τροποποίηση της υπ’ αριθμ. ΟΙΚ. 5063/184/2000 (Β' 
155) περί όρων και προϋποθέσεων για τη χορή¬ 
γηση αδειών ίδρυσης και λειτουργίας πρατηρίων 

πεπιεσμένου φυσικού αερίου (ΟΝΟ). 5 

Οργάνωση και Λειτουργία του Κέντρου Εφοδιασμού 

Λ.Σ. 6 

Διόρθωση συστάσεως οριζόντιων ιδιοκτησιών του 

Οικισμού «ΧΑΛΚΙΔΑ II». 7 

Τροποποίηση της υπ’ αριθμ. 6385/9.12.2002 απόφα¬ 
σης του Γενικού Γραμματέα Περιφέρειας Ιονίων 
Νησιών (ΦΕΚ 1630/31.12.2002 τ.Β'). 8 


ΑΠΟΦΑΣΕΙ Σ 

Αριθμ. Φ.429.1/13/152004 (1) 


Τροποποίηση της παραγράφου 1 του άρθρου 5 της 
υπ’ αριθμ. Φ.429.1/5/150045/Σ.11/4.1.2006/απόφ. ΥΦΕ- 
ΘΑ «Ρύθμιση ορισμένων στρατολογικών θεμάτων» 
(ΦΕΚ 34/18.1.2006, τ.Β'). 

Ο ΥΦΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις της παραγράφου 1 του άρθρου 15 
αλλά και τις διατάξεις της παραγράφου 1 του άρθρου 37 
του ν. 3421/2005 «Στρατολογία των Ελλήνων και άλλες 
διατάξεις» (ΦΕΚ 302/13.12.2005, τ.Α'). 


16 Μαρτίου 2007 

β. Τις διατάξεις του άρθρου 90 του π.δ. 63/21.4.2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ 98/22.4.2005, τ. Α'). 

γ. Τ ις διατάξεις της παραγράφου 1 του άρθρου 5 της 
υπ’ αριθμ. Φ.429.1/5/150045/Σ.11/4.1.2006/απόφ. ΥΦΕΘΑ 
«Ρύθμιση ορισμένων στρατολογικών θεμάτων» (ΦΕΚ 
34/18.1.2006, τ.Β'). 

δ. Τις διατάξεις της υπ’ αριθμ. 246717/1.3.2006 κοινής 
απόφασης Πρωθυπουργού και Υπουργού Εθνικής Άμυ¬ 
νας «Ανάθεση αρμοδιοτήτων Υπουργού Εθνικής Άμυνας 
στους Υφυπουργούς Εθνικής Αμυνας» (ΦΕΚ 274/3.3.2006, 
τ. Β'). 

ε. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

στ. Σχετική πρόταση του Αρχηγού Γ.Ε.ΕΘ.Α., αποφα¬ 
σίζουμε: 

Αρθρο 1 

Η παράγραφος 1 του άρθρου 5 της υπ’ αριθμ. Φ.429.1/ 
5/150045/Σ.11/4.1.2006/απόφ. ΥΦΕΘΑ «Ρύθμιση ορισμένων 
στρατολογικών θεμάτων» (ΦΕΚ 34/18.1.2006, τ.Β'), τρο¬ 
ποποιείται ως ακολούθως: 

«1. Για την εφαρμογή του άρθρου 15 του ν. 3421/2005 
καθορίζονται τα παρακάτω: 

α. Όσοι νοσηλεύονται κατά την ημερομηνία που υπο- 
χρεούνται για κατάταξη στις Ένοπλες Δυνάμεις στα 
νοσηλευτικά ιδρύματα της παραγράφου 1 του προανα- 
φερομένου άρθρου, υποβάλλουν στα αρμόδια Στρατο¬ 
λογικά Γ ραφεία από την είσοδό τους στο νοσηλευτικό 
ίδρυμα και μέχρι την ημερομηνία που υποχρεούνται να 
καταταγούν ως εκ της εξόδου τους από αυτό, τα προ- 
βλεπόμενα από την παράγραφο 6 του ίδιου άρθρου δι- 
καιολογητικά για την χορήγηση της εν λόγω αναβολής. 
Με βάση τα ίδια δικαιολογητικά προγραμματίζονται για 
κατάταξη, σύμφωνα με όσα καθορίζονται στις διατάξεις 
της παραγράφου 4 του ίδιου άρθρου του ίδιου νόμου. 

β. Σε περίπτωση και νέας νοσηλείας τους υποβάλουν 
εκ νέου το προβλεπόμενο από την παράγραφο 6 πι¬ 
στοποιητικό, προκειμένου να προγραμματιστούν για 
κατάταξη, σύμφωνα με όσα καθορίζονται στις διατά¬ 
ξεις της παραγράφου 5 του προαναφερομένου νόμου. 
Ως νέα νοσηλεία νοείται η οποιαδήποτε νοσηλεία του 
ενδιαφερομένου μετά την πρώτη. 

γ. Γ ια όσους νοσηλευόμενους δεν είναι προσδιορι¬ 
σμένη η ημερομηνία λήξης της νοσηλείας τους ή προ- 

βλέπεται να διαρκέσει επί μακρό χρονικό διάστημα, 
τα Στρατολογικά Γραφεία πέραν της προβλεπόμενης 
μεταβολής καταχώρισης στην στρατολογική μερίδα της 
χορηγούμενης αναβολής τους, θα καταχωρίζουν και 
σχετική σημείωση στις παρατηρήσεις των Ευρετηρίων 
των Ευρισκομένων Εκτός των Τάξεων των Ενόπλων 
Δυνάμεων, προκειμένου να προχωρούν στην αναζήτησή 
του. Η αναζήτηση αυτή θα διενεργείται αρχικά το μήνα 
Δεκέμβριο του αμέσως επομένου έτους από την ημερο¬ 
μηνία της χορηγηθείσας αναβολής ως νοσηλευόμενου 
και στη συνέχεια, κατ’ έτος το ίδιο χρονικό διάστημα». 

Αρθρο 2 

Η απόφαση αυτή να δημοσιευθεί στην Εφημερίδα της 
Κυβερνήσεως και να ισχύσει από τη δημοσίευσή της. 

Αθήνα, 27 Φεβρουάριου 2007 

Ο ΥΦΥΠΟΥΡΓΟΣ 

ΙΩΑΝΝΗΣ ΛΑΜΠΡΟΠΟΥΛΟΣ 

-♦- 

Αριθμ. 9427 (2) 

Καθορισμός του τρόπου και της διαδικασίας είσπραξης 
του υπέρ του Οργανισμού Κτηματολογίου και Χαρ¬ 
τογραφήσεων Ελλάδος (Ο.Κ.Χ.Ε.) πάγιου ανταποδοτι¬ 
κού τέλους κτηματογράφησης της παρ. 2 του άρθρου 
18 του ν. 3212/2003 όπως τροποποιήθηκε και ισχύει 
με την παρ. 2 του άρθρου 10 του ν. 3841/2006. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 10 του άρθρου 2 του ν. 2308/ 
1995 «Κτηματογράφηση για τη δημιουργία Εθνικού 
Κτηματολογίου. Διαδικασία έως τις πρώτες εγγραφές 
στα κτηματολογικά βιβλία και άλλες διατάξεις» (Α' 114) 
που προστέθηκε με την παρ. 1 του άρθρου 18 του ν. 
3212/2003 «Άδεια δόμησης, πολεοδομικές και άλλες δι¬ 
ατάξεις θεμάτων αρμοδιότητας Υπουργείου Περιβάλ¬ 
λοντος, Χωροταξίας και Δημοσίων Έργων» (Α' 308) και 
αντικαταστάθηκε με την παρ. 6 του άρθρου 1 του ν. 3841/ 
2006 «Τροποποιήσεις στην νομοθεσία για το Εθνικό 
Κτηματολόγιο, την ανάθεση και εκτέλεση μελετών και 
άλλες διατάξεις» (Α' 162). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ/τος 63/2005 
(Α' 98). 

Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Αρθρο 1 

α) Το κατά την παράγραφο 2 του άρθρου 10 του ν. 3481/ 
2006 οφειλόμενο από νομικά πρόσωπα δημοσίου ή ιδιω¬ 
τικού δικαίου πάγιο τέλος κτηματογράφησης, για αριθμό 
εγγραπτέων δικαιωμάτων μεγαλύτερο των είκοσι οκτώ 
(28), βεβαιώνεται από τον Οργανισμό Κτηματολογίου 
και Χαρτογραφήσεων Ελλάδος (Ο.Κ.Χ.Ε.) ύστερα από 
σχετική εισήγηση του Διοικητικού Συμβουλίου της ΚΤΗ¬ 
ΜΑΤΟΛΟΓΙΟ ΑΈ. και καταβάλλεται σε λογαριασμό της 
ΚΤΗΜΑΤΟΛΟΓΙΟ ΑΈ. που τηρείται σε οποιοδήποτε από 


τα αναγραφόμενα στην προβλεπόμενη στο άρθρο 4 της 
παρούσας ατομική ειδοποίηση πιστωτικά ιδρύματα. 

β) Η ΚΤΗΜΑΤΟΛΟΓΙΟ ΑΈ. αποδίδει ανά δίμηνο τα 
εισπραττόμενα ποσά εντός του πρώτου δεκαημέρου 
του επόμενου μήνα στον Ο.Κ.Χ.Ε., με καταβολή στον 
υπ’αριθμ.. 76763/3 λογαριασμό του, που τηρείται στην 
Τράπεζα της Ελλάδος. 

Αρθρο 2 

α) Η βεβαίωση του τέλους γίνεται με βάση ονομαστι¬ 
κούς αλφαβητικούς χρηματικούς καταλόγους, στους 
οποίους αναγράφονται κατά αλφαβητική σειρά οι δικαι¬ 
ούχοι, τα κτηματογραφημένα ακίνητα κατά τον Κωδικό 
Αριθμό Εθνικού Κτηματολογίου, το είδος των ακινήτων 
(αστικά, αγροτικά), η χρήση αυτών όταν πρόκειται για 
δικαιώματα σε χώρους στάθμευσης και αποθήκες που 
αποτελούν αυτοτελείς ιδιοκτησίες, το είδος του εγγρα- 
πτέου δικαιώματος, το ποσό του οφειλόμενου τέλους 
ανά ακίνητο και το συνολικώς οφειλόμενο ποσό. 

β) Οι κατάλογοι διαβιβάζονται στον Ο.Κ.Χ.Ε. με από¬ 
φαση του Διοικητικού Συμβουλίου της ΚΤΗΜΑΤΟΛΟΓΙΟ 
ΑΈ. και στη συνέχεια χρονολογούνται και υπογράφονται 
από τον Προϊστάμενο του Ο.Κ.Χ.Ε. 

Αρθρο 3 

Για την διάκριση των κτηματογραφημένων περιο¬ 
χών σε αστικές και αγροτικές κατά τον υπολογισμό 
και βεβαίωση του τέλους κτηματογράφησης κατά το 
άρθρο 10 παρ. 2 του ν. 3481/2006, λαμβάνονται υπό¬ 
ψη οι τεχνικές προδιαγραφές σύνταξης του Εθνικού 
Κτηματολογίου, που είχαν εγκριθεί με την υπ’ αριθμ. 
71154/4228/12.7.1995 απόφαση του Υπουργού ΠΕ.ΧΩ.Δ.Ε. 
(ΦΕΚ τ. Β7639/19.7.1995). 

Αρθρο 4 

α) Γ ια κάθε δικαιούχο εγγραπτέου δικαιώματος του 
άρθρου 1 της παρούσας που συμπεριλήφθηκε στους 
καταλόγους του άρθρου 2, εκδίδεται ατομική ειδοποίη¬ 
ση οφειλής, η οποία συνιστά απόσπασμα του οικείου 
καταλόγου. 

β) Οι ατομικές ειδοποιήσεις οφειλής του τέλους 
αποστέλλονται από τον Ο.Κ.Χ.Ε. ταχυδρομικά στους 
δικαιούχους των πρώτων εγγραφών του άρθρου 1 της 
παρούσας, οι οποίοι οφείλουν εντός του πρώτου ημε¬ 
ρολογιακού μηνάς από την παραλαβή της ατομικής ει¬ 
δοποίησης να καταβάλουν στην ΚΤΗΜΑΤΟΛΟΓΙΟ ΑΈ. 
το οφειλόμενο ποσό. 

γ) Σε περίπτωση μη καταβολής του οφειλόμενου πο¬ 
σού εντός της ως άνω προθεσμίας, η είσπραξη διενερ- 
γείται κατά τις διατάξεις του ΚΕΔΕ. 

Αρθρο 5 

Η είσπραξη του κατά την παράγραφο 2 του άρθρου 
10 του ν. 3481/2006 οφειλόμενου από φυσικά πρόσωπα 
πάγιου τέλους κτηματογράφησης, καθώς επίσης του 
αντίστοιχου από νομικά πρόσωπα οφειλόμενου τέλους, 
εφόσον αυτά (τα νομικά πρόσωπα) έχουν καταχωρι¬ 
στεί στις αρχικές εγγραφές ως δικαιούχοι εγγραπτέων 
δικαιωμάτων σε αριθμό ίσο ή μικρότερο των είκοσι 
οκτώ (28), διενεργείται, μετά τη βεβαίωση της οφειλής 
κατά το άρθρο 2 της παρούσης, κατά τις διατάξεις 
του Κ.Ε.Δ.Ε. 

Άρθρο 6 

α) Στην περίπτωση που αυτός που κατέβαλε το τέ¬ 
λος κτηματογράφησης κατά το άρθρο 10 παρ. 2 του 
ν. 3481/2006 εκτοπισθεί από τις αρχικές εγγραφές, συ¬ 
νέπεια διορθώσεώς τους με απόφαση Δικαστηρίου ή 
του Προϊσταμένου του Κτηματολογικού Γραφείου, το 
καταβληθέν ποσό επιστρέφεται. 

β) Για την επιστροφή του ως άνω ποσού υποβάλλεται 
αίτηση προς τον Ο.Κ.Χ.Ε., στην οποία μνημονεύεται ο 
Κωδικός Αριθμός Εθνικού Κτηματολογίου (Κ.Α.Ε.Κ.) του 
ακινήτου. Στην αίτηση επισυνάπτεται το αποδεικτικό 
καταβολής του τέλους και αναγράφονται τα στοιχεία 
τραπεζικού λογαριασμού του αιτούντος για την κατά¬ 
θεση του επιστρεπτέου ποσού. 

γ) Εφόσον οι πόροι του Ο.Κ.Χ.Ε, που προέρχονται από 
το τέλος κτηματογράφησης, έχουν μεταφερθεί στην 
ΚΤΗΜΑΤΟΛΟΓΙΟ Α.Ε., η κατά το άρθρο αυτό υποχρέωση 
επιστροφής βαρύνει την τελευταία. Στην περίπτωση 
αυτή ο Ο.Κ.Χ.Ε. διαβιβάζει την αίτηση της περ. β' στην 
ΚΤΗΜΑΤΟΛΟΓΙΟ Α.Ε. 

Αρθρο 7 

Για τους δικαιούχους, υπέρ των οποίων διατάχθη- 
κε η διόρθωση των αρχικών εγγραφών δυνάμει δικα¬ 
στικής απόφασης ή απόφασης του Προϊσταμένου του 
Κτηματολογικού Γ ραφείου, ακολουθείται η διαδικασία 
βεβαίωσης της οφειλής του άρθρου 2 της παρούσης 
και η είσπραξη των οφειλόμενων ποσών διενεργείται 
σύμφωνα με τις διατάξεις του Κ.Ε.Δ.Ε. 

Η ισχύς της παρούσας αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 9410 (3) 

Κανονισμός προεκτιμώμενων αμοιβών της ΚΤΗΜΑΤΟ¬ 
ΛΟΓΙΟ Α.Ε. για τις μελέτες δημιουργίας ψηφιακών 
βάσεων δεδομένων ενεργών τίτλων των υποθηκο¬ 
φυλακείων των αστικών κέντρων. 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 10 του άρθρου 45 του ν. 3316/ 
2005 «Ανάθεση και εκτέλεση δημοσίων συμβάσεων εκ¬ 
πόνησης μελετών και παροχής συναφών υπηρεσιών και 
άλλες διατάξεις» (Α' 42) που προστέθηκε με το άρθρο 
3 παρ. 6 περ. δ του ν. 3481/2006 «Τροποποιήσεις στη 
νομοθεσία για το Εθνικό Κτηματολόγιο, την ανάθεση 
και εκτέλεση συμβάσεων έργων και μελετών και και 
άλλες διατάξεις» (Α' 162). 

2. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα Κυβερνητικά Οργανα (Α' 98)». 

3. Την υπ’ αριθμ. 404/03/10.2.2007 απόφαση του Δ.Σ. 
του Ο.Κ.Χ.Ε. περί εγκρίσεως των τεχνικών προδιαγρα¬ 
φών μελετών δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων. 


4. Την υπ’ αριθμ. 270/04/29.1.2007 απόφαση του Δ.Σ. 
της «ΚΤΗΜΑΤΟΛΟΓΙΟ Α.Ε.». 

5. Το γεγονός ότι από τις κανονιστικές διατάξεις της 
παρούσας απόφασης δεν προκαλείται δαπάνη σε βάρος 
του κρατικού προϋπολογισμού, αποφασίζουμε: 

Α. Εγκρίνεται ο παρακάτω Κανονισμός Προεκτιμώ¬ 
μενων Αμοιβών της εταιρείας «ΚΤΗΜΑΤΟΛΟΓΙΟ Α.Ε.» 
για μελέτες δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων, που συγχρηματοδοτούνται από κοινοτικούς 
πόρους: 

ΚΑΝΟΝΙΣΜΟΣ 

ΠΡΟΕΚΤΙΜΩΜΕΝΩΝ ΑΜΟΙΒΩΝ ΤΗΣ ΚΤΗΜΑΤΟΛΟΓΙΟ 
Α.Ε. ΓΙΑ ΤΙΣ ΜΕΛΕΤΕΣ ΔΗΜΙΟΥΡΓΙΑΣ ΨΗΦΙΑΚΩΝ 
ΒΑΣΕΩΝ ΔΕΔΟΜΕΝΩΝ ΕΝΕΡΓΩΝ ΤΙΤΛΩΝ ΤΩΝ 
ΥΠΟΘΗΚΟΦΥΛΑΚΕΙΩΝ ΤΩΝ ΑΣΤΙΚΩΝ ΚΕΝΤΡΩΝ. 

Άρθρο 1 

Αντικείμενο - Γ ενικές παραδοχές 

1. Οι αμοιβές του παρόντος Κανονισμού αποτελούν την 
υποχρεωτική για την ΚΤΗΜΑΤΟΛΟΓΙΟ Α.Ε. βάση για τον 
υπολογισμό των προεκτιμώμενων αμοιβών των μελετών, 
με τις οποίες υλοποιείται φάση (τμήμα) της διαδικασίας 
κτηματογράφησης του ν. 2308/1995, όπως ισχύει, καθώς 
και συναφών με αυτή υπηρεσιών, όπως αυτές ορίζονται 
στην επόμενη παράγραφο, η εκπόνηση των οποίων συγ- 
χρηματοδοτείται από κοινοτικούς πόρους. 

2. Σκοπός του παρόντος Κανονισμού είναι ο καθορισμός 
των ενιαίων τιμών για τις εργασίες, που αφορούν στις 
μελέτες δημιουργίας ψηφιακών βάσεων δεδομένων ενερ¬ 
γών τίτλων των υποθηκοφυλακείων των αστικών κέντρων, 
που συγχρηματοδοτούνται από κοινοτικούς πόρους και 
υπάγονται στο πεδίο εφαρμογής του ν. 3316/ 2005. 

Αρθρο 2 

Μελέτες δημιουργίας ψηφιακών βάσεων δεδομένων 
ενεργών τίτλων των υποθηκοφυλακείων των αστικών 
κέντρων. 

Γ ια το σύνολο των εργασιών, που απαιτούνται για 
τη δημιουργία ψηφιακών βάσεων δεδομένων ενεργών 
τίτλων των υποθηκοφυλακείων των αστικών κέντρων, 
όπως αυτές περιγράφονται στις σχετικές εγκεκριμένες 
τεχνικές προδιαγραφές, και ειδικότερα για: 

α) τις εργασίες σύνταξης του προκαταρκτικού υπο¬ 
βάθρου ενεργών τίτλων, 

β) τη συλλογή των δηλώσεων του ν. 2308/1995, όπως 
ισχύει, 

γ) την προσεγγιστική γεωαναφορά των ακινήτων στα 
οποία αφορούν τα ενεργά εγγραπτέα δικαιώματα, 
δ) την κωδικοποίηση και καταχώριση των δηλώσεων 
στην κεντρική βάση της Κτηματολόγιο Α.Ε., 
ε) την παραλαβή και αρχειοθέτηση των περιλήψεων 
που αποστέλλονται από τα αρμόδια Υποθηκοφυλα¬ 
κεία, 

στ) τη δημιουργία της ψηφιακής βάσης δεδομένων 
των ενεργών τίτλων, 

ζ) την οργάνωση, την στελέχωση, τον εξοπλισμό και 
τη λειτουργία των γραφείων κτηματογράφησης και 
την παροχή των προβλεπόμενων από τις εγκεκριμένες 
τεχνικές προδιαγραφές υπηρεσιών για την περίοδο 
εκτέλεσης του εν λόγω έργου, 
η) την αρχειοθέτηση και φύλαξη των συλλεγόμενων 
στοιχείων της κτηματογράφησης για την περίοδο του 
έργου, 

θ) τη σάρωση και κωδικοποίηση των δηλώσεων, αι¬ 
τήσεων, περιλήψεων κλπ., καθώς και του συνόλου των 
συνυποβαλλόμενων με αυτές εγγράφων, 
ορίζεται η τιμή των 6,21 ευρώ ανά ενεργό εγγραπτέο 
δικαίωμα. 

Άρθρο 3 

Λειτουργία Γραφείου Κτηματογράφησης 

Γ ια τη λειτουργία του Γ ραφείου Κτηματογράφησης 
και την τήρηση ενήμερης της ψηφιακής βάσης δεδομέ¬ 
νων των ενεργών τίτλων σε περίπτωση παράτασης του 
αρχικού συμβατικού χρόνου της μελέτης για τη δημι¬ 
ουργία ψηφιακών βάσεων δεδομένων ενεργών τίτλων 
των υποθηκοφυλακείων των αστικών κέντρων, χωρίς 
υπαιτιότητα του αναδόχου, και ειδικότερα για: 

α) τη λειτουργία των Γ ραφείων Κτηματογράφησης και 
την παροχή των προβλεπομένων από τις εγκεκριμένες 
τεχνικές προδιαγραφές υπηρεσιών, 
β) την παραλαβή των δηλώσεων του ν. 2308/1995, όπως 
ισχύει, 

γ) την ενημέρωση, συμπλήρωση, διόρθωση και ανα¬ 
μόρφωση της ψηφιακής βάσης δεδομένων ενεργών τίτ¬ 
λων με βάση τις δηλώσεις του ν. 2308/1995, 
δ) τη σάρωση και κωδικοποίηση των δηλώσεων, αι¬ 
τήσεων, περιλήψεων κλπ., καθώς και του συνόλου των 
συνυποβαλλόμενων με αυτές εγγράφων κατά την πε¬ 
ρίοδο αυτή, και 

ε) την αρχειοθέτηση και φύλαξη των συλλεγόμενων 
στοιχείων της κτηματογράφησης κατά την περίοδο 
αυτή, 

ορίζεται η τιμή των 0.09 €, ανά μήνα λειτουργίας ανά 
ενεργό εγγραπτέο δικαίωμα, καταχωρισμένο στην ψη¬ 
φιακή βάση ενεργών δικαιωμάτων. 

Β. Η απόφαση αυτή εφαρμόζεται στους διαγωνισμούς 
που προκηρύσσονται από την Κτηματολόγιο Α.Ε. μετά 
από τη δημοσίευση της παρούσας στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθμ. 20311 (4) 

Συμπλήρωση Κανονισμού Εσωτερικής Υπηρεσίας του 
Πρωτοδικείου Κατερίνης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) του άρθρου 17 του ν. 1756/1988 «Κώδικας Οργανισμού 
Δικαστηρίων και κατάστασης Δικαστικών Λειτουργών» 
όπως αντικαταστάθηκε από το άρθρο 5 του ν. 1868/1989 
και όπως τελικά αντικαταστάθηκε η παράγραφος 2 του 
άρθρου 17 του ν. 1756/1988 εκ νέου με την παράγραφο 
4 του άρθρου 3 του ν. 2479/1997, 
β) του άρθρου 25 παρ. 3 περ. α του ν.2812/2000 (Α' 
67), 

γ) του άρθρου 90 του «Κώδικα νομοθεσίας για την 
Κυβέρνηση και τα κυβερνητικά όργανα», που κυρώθηκε 
με το άρθρο πρώτο του π.δ/τος 63/2005 (ΦΕΚ 98 Α'). 


2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού. 

3. Την υπ’ αριθμ. 56568/28.5.2004 απόφαση του Υπουρ¬ 
γού Δικαιοσύνης (ΦΕΚ 842/Β78.6.2004). 

4. Την υπ’ αρθμ. 20/2006 απόφαση της Ολομέλειας του 
Πρωτοδικείου Κατερίνης, αποφασίζουμε: 

Τη δημοσίευση στην Εφημερίδα της Κυβέρνησης της 
συμπλήρωσης του Κανονισμού Εσωτερικής Υπηρεσίας 
του Πρωτοδικείου Κατερίνης όπως διαμορφώθηκε με 
την υπ’ αριθμ. 20/2006 απόφαση της Ολομέλειας του 
Πρωτοδικείου Κατερίνης και η οποία έχει ως εξής: 

- Ορίζει ώρα εκδίκασης των αυτοφώρων την 12η με¬ 
σημβρινή και μετά, σύμφωνα και με τις ανάγκες της 
Εισαγγελίας, όταν υπάρχει δε δικάσιμος Τριμελούς ή 
Μονομελούς Πλημμελειοδικείου, μέχρι του πέρατος της 
συνεδριάσεώς του την ίδια μέρα. 

- Ορίζει χρόνο εκδίκασης των προσημειώσεων, κατά 
τις ημέρες που υπάρχουν άλλες έδρες από ώρα 12.00 
έως ώρα 13.00 και σε κάθε περίπτωση οι προσημειώσεις 
θα μπορούν να εκδικάζονται από οποιονδήποτε παρό¬ 
ντα δικαστή ο οποίος θεωρείται ότι εκτελεί καθήκοντα 
Προέδρου υπηρεσίας για τη συγκεκριμένη υπόθεση. 

Κρίθηκε, αποφασίσθηκε και δημοσιεύθηκε στην Κα¬ 
τερίνη στις 21 Δεκεμβρίου 2006. 

Οι Πρόεδροι 

ΕΥΔΟΞΙΑ ΚΙΟΥΠΤΣΙΔΟΥ-ΣΤΡΑΤΟΥΔΑΚΗ 
ΑΘΗΝΑ ΜΑΥΡΙΔΟΥ 

Οι Δικαστές 
ΗΛΙΑΣ ΚΟΝΤΟΓΙΑΝΝΗΣ 
ΚΩΝΣΤΑΝΤΙΝΑ ΣΠΗΛΙΩΤΟΠΟΥΛΟΥ 
ΜΑΓΔΑΛΗΝΗ ΦΑΧΟΥΡΙΔΟΥ 
ΚΟΣΜΙΑ ΓΙΑΝΝΟΥΣΗ 
ΣΩΤΗΡΙΑ ΑΡΧΑΚΗ-ΧΡΙΣΤΟΔΟΥΛΙΔΟΥ 
ΔΗΜΗΤΡΙΟΣ ΧΡΙΣΤΟΠΟΥΛΟΣ 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 2007 

Με εντολή Υπουργού 
Ο Γ ενικός Γ ραμματέας 
ΠΑΝΑΓΙΩΤΗΣ ΠΑΝΟΥΡΗΣ 

-♦- 

Αριθμ. ΟΙΚ. 13263/1043/07 (5) 

Τροποποίηση της υπ’ αριθμ. ΟΙΚ. 5063/184/2000 (Β' 155) 
περί όρων και προϋποθέσεων για τη χορήγηση αδει¬ 
ών ίδρυσης και λειτουργίας πρατηρίων πεπιεσμένου 
φυσικού αερίου (ΟΝΟ). 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 45 του νόμου 2773/1999 (Α' 286) «Απελευ¬ 
θέρωση της αγοράς ηλεκτρικής ενέργειας - Ρύθμιση 
θεμάτων ενεργειακής πολιτικής και λοιπές διατάξεις». 

2. Το άρθρο 3 του νόμου 2364/1995 (Α' 252) «Σύσταση 
του Σώματος Ενεργειακού Ελέγχου και Σχεδιασμού. 
Εισαγωγή, μεταφορά, εμπορία και διανομή φυσικού αε¬ 
ρίου και άλλες διατάξεις», όπως τροποποιήθηκε με τις 
διατάξεις του ν. 3428/2005 (Α' 313). 

3. Τις διατάξεις του άρθρου 90 του κώδικα νομοθε¬ 
σίας για την Κυβέρνηση και τα Κυβερνητικά όργανα, 

που κυρώθηκε με το άρθρο πρώτο του π.δ. 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (ΦΕΚ Α' 98). 

4. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του Κρα¬ 
τικού προϋπολογισμού, αποφασίζουμε: 

Η παράγραφος 1 του άρθρου 1 της υπ’ αριθμ. ΟΙΚ.5063/ 
184/2000 υπουργικής απόφασης τροποποιείται ως εξής: 

«Η παρούσα απόφαση καθορίζει τους όρους και τις 
προϋποθέσεις για τη χορήγηση αδειών ίδρυσης και λει¬ 
τουργίας πρατηρίων πεπιεσμένου φυσικού αερίου (ΟΝΟ) 
για την εφαρμογή πιλοτικών προγραμμάτων χρήσης του 
ΟΝΟ για την κίνηση αυτοκινήτων οχημάτων από τους 
φορείς που εκ του νόμου έχουν δικαίωμα πώλησης φυσι¬ 
κού αερίου και προδιαγράφει τον τρόπο σχεδιασμού, κα¬ 
τασκευής, συναρμολόγησης, εγκατάστασης και ελέγχου 
των σταθμών αυτών που θα ανεφοδιάζουν τα οχήματα 
με πεπιεσμένο φυσικό αέριο σε θερμοκρασία που ρυθ¬ 
μίζεται ισοδύναμα στα 20ΜΡα στους 15°0. Οι παραπάνω 
διαδικασίες μπορεί να έχουν εφαρμογή και για μεγαλύ¬ 
τερες πιέσεις λειτουργίας αν εξεταστούν προσεκτικά η 
ασφάλεια κατά τη λειτουργία των διαφόρων εξαρτημά¬ 
των, οι αποστάσεις ασφαλείας, η μηχανική αντοχή και 
η δοκιμή στεγανότητας της εγκατάστασης.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 2007 

Ο ΥΠΟΥΡΓΟΣ 

ΜΙΧ. ΛΙΑΠΗΣ 

-♦- 

Αριθμ. 1141.1/03/2007 (6) 

Οργάνωση και Λειτουργία του Κέντρου Εφοδια¬ 
σμού Λ.Σ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) του άρθρου 126 παρ. 2γ του Κώδικα Προσωπικού 
Λιμενικού Σώματος ο οποίος κυρώθηκε με τον ν. 3079/ 
2002 (Α' 311), 

β) του άρθρου 90 του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα.» (Α' 98). 

2. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
προϋπολογισμού, αποφασίζουμε: 

Κυρώνουμε τον από 2 Μαρτίου 2007 και με αριθμ. 
72 κανονισμό: «Οργάνωση και Λειτουργία του Κέντρου 
Εφοδιασμού ΑΣ», ο οποίος αποτελείται από πέντε άρ¬ 
θρα ως ακολούθως: 

ΚΑΝΟΝΙΣΜΟΣ ΑΡΙΘΜ. 72 
Ο ΑΡΧΗΓΟΣ ΤΟΥ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

α) Τη διάταξη του άρθρου 126 παρ. 2γ του Κώδικα 
Προσωπικού Λιμενικού Σώματος ο οποίος κυρώθηκε με 
το ν. 3079/2002 (Α' 311). 

β) Τις διατάξεις του π.δ. 242/1999 (Α' 201) «Οργανισμός 
του ΥΕΝ». 

γ) Την υπ’ αριθμ. ΜΕ4329.1/4/89/20.4.1989 ΥΕΝ/ΔΠΛΣ/ 
ΤΟΥ «Εγχειρίδιο Επιμελητείας Εφοδιασμού Νο 11». 


δ) Την ανάγκη για οργάνωση και καλύτερη λειτουργία 
του Κέντρου Εφοδιασμού ΑΣ σύμφωνα με τις υφιστά¬ 
μενες συνθήκες, αποφασίζουμε: 

Άρθρο 1 

Συγκρότηση και διοίκηση του Κέντρου 
Εφοδιασμού ΑΣ. 

1. Το Κέντρο Εφοδιασμού ΑΣ συνίσταται από τις απο¬ 
θήκες: 

α) Ιματισμού (ΑΠ.ΙΜ) 

β) Υλικών απογραφής (Α.Υ.Α.) 

γ) Γραφικής ύλης και εντύπων (Α.ΓΥ.Ε.) 

δ) Λιπαντικών (ΑΠ.ΛΙΠ.). 

ε) Υλικών Πλωτών - Χερσαίων Μέσων (ΑΠΥΠΧΜ) 
στ) Υλικών Εναέριων Μέσων (ΑΠΥΕΜ). 

2. Το προσωπικό των ανωτέρω αποθηκών διοικεί ανώ¬ 
τερος Αξιωματικός ΑΣ, ο οποίος διευθύνει τις υποθέσεις 
του ΚΕΦ/ΛΣ, παρέχει κατευθύνσεις στους υπηρεσιακά 
υφισταμένους του και επιμελείται για την ευόδωση του 
έργου τους. 

Λεπτομερέστερα θέματα ρυθμίζονται με βάση τα εγ¬ 
χειρίδια επιμελητείας και εφοδιασμού όπως κάθε φορά 
ισχύουν. 


Άρθρο 2 

Εποπτεία Διευθύνσεων ΥΕΝ 


1. Οι Διευθύνσεις του ΥΕΝ εποπτεύουν και ελέγχουν 
τις αποθήκες σύμφωνα με τα εγχειρίδια επιμελητείας 
- εφοδιασμού όπως κάθε φορά ισχύουν. 

Ειδικότερα: 

α) Οι ΑΠΙΜ, ΑΥΑ και ΑΠΛΙΠ εποπτεύονται και ελέγ¬ 
χονται από την Διεύθυνση Οικονομικών Υπηρεσιών 
(ΔΟΥ). 

β) Η ΑΓΥΕ εποπτεύεται και ελέγχεται από την Δι¬ 
εύθυνση Προμηθειών και Κτιριακών Εγκαταστάσεων 
(ΔΠΚΕ). 

γ) Η ΑΠΥΠΧΜ εποπτεύεται και ελέγχεται από την 
Διεύθυνση Τεχνικών Υπηρεσιών (ΔΤΥ) και 

δ) Η ΑΠΥΕΜ εποπτεύεται και ελέγχεται από την Δι¬ 
εύθυνση Επιχειρησιακών Μέσων και Ειδικών Μονάδων 
(ΔΕΜΕΜ). 

2. Στο πλαίσιο της εποπτείας και του ελέγχου, πέραν 
των προβλέψεων του Οργανισμού του ΥΕΝ, οι ανωτέρω 
Διευθύνσεις έχουν και την αρμοδιότητα: 

α) Θεώρησης και φυλλομέτρησης των στελεχών των 
γραμματίων εισαγωγής - εξαγωγής προς και από τις 
αποθήκες. Η χορήγηση αυτών των στελεχών θα γίνεται 
κανονικά έπειτα από σχετικό αίτημα του ΚΕΦ/ΛΣ και 
θα τηρείται από κάθε Διεύθυνση απόδειξη παραλαβής 
όπου θα αναγράφονται με αύξοντα αριθμό τα εν λόγω 
στελέχη. Η δε προμήθεια των στελεχών γραμματίων 
εισαγωγής - εξαγωγής όλων των αποθηκών του ΚΕΦ/ΛΣ 
θα γίνεται με μέριμνα της Διεύθυνσης Προμηθειών και 
Κτιριακών Εγκαταστάσεων έπειτα από σχετικό αίτημα 
των εποπτευουσών Διευθύνσεων ΥΕΝ (ΔΟΥ-ΔΤΥ-ΔΕ- 
ΜΕΜ), εκάστης εκ των αποθηκών. 

β) Έγκρισης εισαγωγής και εξαγωγής υλικών. 

γ) Παρακολούθησης αποθεμάτων υλικών και προγραμ¬ 
ματισμού προμηθειών τους. 

δ) Συγκρότησης τριμελών επιτροπών στο τέλος κάθε 
έτους για τον τακτικό έλεγχο των αποθηκών αρμοδιότη- 
τάς τους και τη διαβίβαση των εκθέσεων στη Διεύθυνση 
Προσωπικού ΑΣ για την ενδεχόμενη άσκηση διοικητικού 
ελέγχου. 

ε) Συγκρότησης επιτροπών εκτάκτου ελέγχου αν συ¬ 
ντρέχει περίπτωση. 

στ) Διαβίβασης των εκθέσεων διαχειριστικού ελέγχου 
των αποθηκών στο Ελεγκτικό Συνέδριο μαζί με τα λοιπά 
δικαιολογητικά που προβλέπονται από τις αποφάσεις 
του Ελεγκτικού Συνεδρίου. 

ζ) Τήρησης καρτελών για τα αποθέματα και την διακίνη¬ 
ση υλικών αρμοδιότητάς τους, παράλληλα με τις τηρούμε¬ 
νες καρτέλες από τους υπολόγους κάθε αποθήκης. 

Άρθρο 3 

Διοικητική υπαγωγή του ΚΕΦ/ΛΣ - 
Υποχρεώσεις και ευθύνες του Διοικητή 

1. Ο Διοικητής και το προσωπικό του ΚΕΦ/ΛΣ υπάγο¬ 
νται διοικητικά στη Διεύθυνση Προσωπικού ΑΣ. 

2. Ο Διοικητής του ΚΕΦ/ΛΣ ορίζει τους υπολόγους 
κάθε αποθήκης με ημερήσια διαταγή του, η οποία κοι¬ 
νοποιείται στην αρμόδια για την εποπτεία Διεύθυνση 
καθώς και στην Διεύθυνση Προσωπικού ΛΣ. Υπόλογοι 
κατά αποθήκη είναι κατώτεροι Αξιωματικοί ΛΣ σύμφωνα 
με τα οριζόμενα στο εγχειρίδιο επιμελητείας - εφοδια¬ 
σμού που ισχύει. 

3. Ο Διοικητής του ΚΕΦ/ΛΣ πέραν των όσων ορίζουν 
τα εγχειρίδια επιμελητείας και εφοδιασμού, την 31 Δε¬ 
κεμβρίου κάθε έτους αναφέρει εγγράφως στις αρμόδιες 
για την εποπτεία Διευθύνσεις το απόθεμα κάθε υλικού, 
καθώς και τις ποσότητες κατά υλικό που εξήχθησαν 
συνολικά από τις αποθήκες κατά τη διάρκεια του έτους, 
εποπτεύοντας με αυτό τον τρόπο για την ορθή τήρηση 
της διαχειριστικής τακτοποίησης των υλικών. 

Αρθρο 4 

Παρακολούθηση αποθεμάτων 

1. Οι υπόλογοι των αποθηκών τηρούν καρτέλες κατά 
είδος και ποικιλία των αντικειμένων που αποθηκεύο¬ 
νται ώστε να γνωρίζουν πάντα το διαθέσιμο υπόλοιπο 
εκάστων υλικών. 

2. Η ΥΕΝ/ΔΠΝΤ μεριμνά για την ανάπτυξη μηχανογρα¬ 
φικής εφαρμογής προς παρακολούθηση της κίνησης 
των υλικών και των αποθεμάτων κάθε αποθήκης. 

Άρθρο 5 

Διαταγές έγκρισης εισαγωγών - εξαγωγών 

Με αποφάσεις του Αρχηγού ΛΣ καθορίζονται οι λε¬ 
πτομέρειες των διαταγών έγκρισης εισαγωγών - εξαγω¬ 
γών υλικών, γραφικής ύλης για τις Υπηρεσίες ΥΕΝ. 

Άρθρο 6 

Επιμελητεία και εφοδιασμός υλικών 

Λεπτομερέστερα θέματα ρυθμίζονται με τα εγχειρίδια 
επιμελητείας και εφοδιασμού που ισχύουν κάθε φορά, 
όπου δε ενδεχόμενα ανακύπτουν ειδικότερα θέματα, 
αυτά ρυθμίζονται με εγκύκλιο της Διεύθυνσης Προσω¬ 
πικού ΛΣ κατόπιν εγγράφου εισήγησης του Διοικητή 
του ΚΕΦ/ΛΣ. 

Πειραιάς, 2 Μαρτίου 2007 

Ο Αρχηγός 
Η. Α. ΣΙΩΝΙΔΗΣ 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 2 Μαρτίου 2007 

Ο ΥΠΟΥΡΓΟΣ 

ΜΑΝΩΛΗΣ Κ. ΚΕΦΑΛΟΓΙΑΝΝΗΣ 

-♦- 

Αριθμ. Απόφ. Δ.Σ. 42/2006 (7) 

Διόρθωση συστάσεως οριζόντιων ιδιοκτησιών του 
Οικισμού «ΧΑΛΚΙΔΑ II». 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 
ΤΟΥ ΟΡΓΑΝΙΣΜΟΥ ΕΡΓΑΤΙΚΗΣ ΚΑΤΟΙΚΙΑΣ 
(ΘΕΜΑ 63) 

Το ΔΣ του ΟΕΚ με την απόφασή του που λήφθη- 
κε στην υπ’ αριθμ. 32/29.8.2002 (θέμα 2ο) συνεδρίασή 
του προέβη στην σύσταση οριζόντιων ιδιοκτησιών του 
Οικισμού Χαλκίδα II σύμφωνα με τις διατάξεις του ν. 
3741/1929 «περί της κατ’ όροφον ιδιοκτησίας» όπως τρο¬ 
ποποιήθηκε με το ν.δ. 1024/1971 και τα άρθρα 1002 και 
1117 του Αστικού Κώδικα, τις διατάξεις του α.ν. 163/1967 
όπως τροποποιήθηκε και αντικαταστάθηκε με τα ν.δ. 
946/1971 και 145/1973 και την 42612/2002 πράξη του Συμβ/ 
φου Χαλκίδας Νικολάου Ευ. Καραστάθη περί καταθέσε- 
ως του σχετικού φακέλου του Οικισμού ΧΑΛΚΙΔΑ II στον 
οποίο περιλαμβάνονται πίνακες κατανομής ποσοστών, 
σχέδιο Γενικής Διατάξεως του Οικισμού και Σχέδια 
κατόψεων, όψεων και τομών ως τα σχετικά στοιχεία 
κοστολόγησης. 

Η απόφαση αυτή του ΔΣ του ΟΕΚ δημοσιεύτηκε στο 
ΦΕΚ 1314/τ.Β'/9·10.2002 και μεταγράφηκε νόμιμα στα 
βιβλία μεταγραφών του Υποθηκοφυλακείου Χαλκίδος 
στον τόμο 2036 και αριθμό μεταγραφής 33. 

Σύμφωνα με το άρθρο 18 του ν. 1641/1986 το ΔΣ του 
ΟΕΚ μπορεί με απόφασή του να διορθώνει μονομερώς 
ήδη μεταγραφείσες πράξεις συστάσεως οριζόντιων ιδιο¬ 
κτησιών που αφορούν τους Οικισμούς του ΟΕΚ. 

Στην ανωτέρω σύσταση, εκ παραδρομής, έχουν γρα¬ 
φεί λανθασμένες επιφάνειες τεσσάρων διαμερισμάτων 
- δύο διαμερίσματα Ισογείου ορόφου του στοίχου 4 με 
αριθμούς 41, 44 και δυο διαμερίσματα Ισογείου ορόφου 
του στοίχου 5 με αριθμούς 53, 56 - θα πρέπει το ΔΣ του 
ΟΕΚ να προβεί στην διόρθωση της σύστασης ως προς 
την επιφάνεια με τα ακόλουθα στοιχεία: 

Το υπ’ αριθμ. σαράντα ένα (41) διαμέρισμα, το οποίο 
κατά την αρχική απογραφή εμφαίνεται να έχει επι¬ 
φάνεια 58,29 μ2, στην πραγματικότητα έχει εμβαδόν 
74,15 μ2. 

Το υπ’ αριθμ. σαράντα τέσσερα (44) διαμέρισμα, το 
οποίο κατά την αρχική απογραφή εμφαίνεται να έχει 
επιφάνεια 74,15 μ2, στην πραγματικότητα έχει εμβαδόν 
58,29 μ2. 

Το υπ’ αριθμ. πενήντα τρία (53) διαμέρισμα, το οποίο 
κατά την αρχική απογραφή εμφαίνεται να έχει επι¬ 
φάνεια 58,29 μ2, στην πραγματικότητα έχει εμβαδόν 
74,15 μ2. 

Το υπ’ αριθμ. πενήντα έξι (56) διαμέρισμα, το οποίο 
κατά την αρχική απογραφή εμφαίνεται να έχει επιφά¬ 
νεια 74,15 μ2, στην πραγματικότητα έχει εμβαδόν 58,29 
μ2, αποφασίζουμε: 

Εγκρίνουμε την διόρθωση της υπ’ αριθμ. 32/2002 (Θέμα 
2ο) απόφασης Δ.Σ./ΟΕΚ που αφορά τη σύσταση οριζό¬ 
ντιων ιδιοκτησιών του οικισμού ΟΕΚ «ΧΑΛΚΙΔΑ II», ως 
προς την επιφάνεια τεσσάρων διαμερισμάτων, όπως 
ακριβώς περιγράφεται στην εισήγηση της Υπηρεσίας. 

Η απόφαση αυτή θεωρείται επικυρωμένη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2007 

Ο Πρόεδρος Δ.Σ 
Θ. ΔΡΑΓΚΙΩΤΗΣ 

-♦- 

Αριθμ. 971 (8) 

Τροποποίηση της υπ’ αριθμ. 6385/9.12.2002 απόφασης 
του Γενικού Γραμματέα Περιφέρειας Ιονίων Νησιών 
(ΦΕΚ 1630/31.12.2002 τ.Β'). 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις των άρθρων 239 κ' 240 του ν. 3463/2006 
«Κύρωση Κώδικα Δήμων και Κοινοτήτων», ΦΕΚ 114/2006 
τ.Α' σε συνδυασμό με την υπ’ αριθμ. 5236/26.1..2007 (εγκ. 
8) του ΥΠΕΣΔΔΑ. 

2. Την υπ’ αριθμ. 6385/9.12.2002 απόφαση του Γενικού 
Γ ραμματέα Περιφέρειας Ιονίων Νησιών σχετικά με σύστα¬ 
ση Ν.Π.Δ.Δ στο Δ. Αργοστολιού με την επωνυμία «Δημοτικό 
Αθλητικό Κέντρο Αργοστολιού "ΑΝΤΩΝΗΣ ΤΡΙΤΣΗΣ"». 

3. Την υπ’ αριθμ. 6498/23.5.2005 απόφαση του Γενικού 
Γ ραμματέα Περιφέρειας περί «Ανάθεσης άσκησης αρμο¬ 
διοτήτων και παροχή εξουσιοδότησης υπογραφής». 

4. Την υπ’ αριθμ. 10/2007 απόφαση του Δημοτικού 
Συμβουλίου Δ. Αργοστολιού με την οποία αποφασίζεται 
η τροποποίηση της συστατικής πράξης του ανωτέρω 
Ν.Π.Δ.Δ. ως προς την επωνυμία και την κατάργηση των 
παραγράφων που αφορούν τη διοίκηση και την εκπρο¬ 
σώπηση του Ν.Π., αποφασίζουμε: 

Τροποποιούμε την υπ’ αριθμ. 6385/9.12.2002 απόφαση 
μας , ΦΕΚ 114/2006 τ.Α', σχετικά με σύσταση Ν.Π.Δ.Δ. στο 
Δ. Αργοστολιού με την επωνυμία Δημοτικό Αθλητικό 
Κέντρο Αργοστολιού «ΑΝΤΩΝΗΣ ΤΡΙΤΣΗΣ» και συγκε¬ 
κριμένα ως προς τα άρθρα 1 Επωνυμία του Ν.Π. και 
καχάργηση των άρθρων που αφορούν τη διοίκηση και 
την εκπροσώπηση του Ν.Π. ως εξής: 

Αρθρο 1 
Επωνυμία 

Συνιστάται στο Δ. Αργοστολιού Ν.Π.Δ.Δ. με την επω¬ 
νυμία «Αθλητικός Οργανισμός Δήμου Αργοστολιού», 
διεπόμενο από τις διατάξεις του άρθρου 240 του ν. 3463/ 
2006 καθώς και τις εκάσχοχε ισχύουσες σχετικές δι¬ 
ατάξεις. 

Αρθρο 2 
Σκοποί 

Α) Η δημιουργία, οργάνωση, λειτουργία, διαχείριση 
και συντήρηση αθλητικών εγκαταστάσεων, σταδίων, 


γυμναστηρίων, κολυμβητηρίων, χώρων αθλοπαιδιών και 
γυμναστικής για την άθληση των πολιτών. 

Β) Η καλλιέργεια και ανάπτυξη του μαζικού λαϊκού και 
σχολικού αθλητισμού με την αξιοποίηση των προγραμ¬ 
μάτων μαζικού αθλητισμού, από κατάλληλα ειδικευμένο 
προσωπικό (γυμναστές προπονητές κ.λ.π.) για την καλ¬ 
λιέργεια των σωματικών και πνευματικών ικανοτήτων 
των πολιτών και των δύο φύλλων κάθε ηλικίας. 

Γ) Η οργάνωση και ανάπτυξη κάθε είδους αθλητικής 
δραστηριότητας στο Δήμο Αργοστολιού, όπως αθλη¬ 
τικές εκδηλώσεις αγώνες, επιμορφωτικά σεμινάρια, 
διαλέξεις, συζητήσεις, συνεδριάσεις κ.λ.π. για την καλ¬ 
λιέργεια του φίλαθλου πνεύματος ευγενικής άμιλλας 
στους κατοίκους ενάντια στο φανατισμό, τη βία στους 
αθλητικούς χώρους τους άσκοπους ανταγωνισμούς, τον 
τοπικισμό και την κερδοσκοπία. 

Δ) Η συνεργασία με τους αρμόδιους κρατικούς φορείς, 
αθλητικούς συλλόγους, (Γ.Γ.Α., Υπ. Πολιτισμού κ.λ.π.) με 
άλλους Δήμους, ΤΕΔΚ-ΚΙ, ΚΕΔΚΕ, με Ν.Α., σωματεία, 
ομίλους, μαθητικές κοινότητες, Δ/νσεις και Επιτροπές 
σχολείων κ.λ.π. φορείς για την επίτευξη των σκοπών 
του. 

Ε) Η δημιουργία αντιπροσωπευτικών αθλητικών τμη¬ 
μάτων για την εκγύμναση των νέων όπως και τη συμ¬ 
μετοχή σε τουρνουά, ημερίδες, πρωταθλήματα στα 
Ολυμπιακά αγωνίσματα. 

Αρθρο 3 
Πόροι 

Α) Η τρίμηνη κατανομή ποσού άρθρου 25 ν. 1828/1989 
σύμφωνα με το άρθρο 14 ν. 2880/2001. 

Β) Η ετήσια επιχορήγηση του Δήμου Αργοστολιού. 

Γ) Οι επιχορηγήσεις και κάθε είδους παροχές από 
Κρατικούς ή άλλους φορείς, Νομικά η φυσικά πρόσωπα, 
είχε απευθείας προς το Ν.Π. «Αθλητικός Οργανισμός Δ. 
Αργοστολιού», είτε προς το Δ. Αργοστολιού για λογα¬ 
ριασμό τους. 

Δ) Οι κάθε είδους εισφορές, δωρεές, κληρονομιές και 
κληροδοσίες. 

Ε) Οι συνδρομές και κάθε είδους έσοδα από τη χρήση 
των αθλητικών εγκαταστάσεων από φορείς, συλλόγους, 
σωματεία και κάθε αθλούμενο. 

ΣΤ) Τα έσοδα από το αντίτιμο παροχής υπηρεσιών ή 
πραγμάτων που θα παρέχονται από το Ν.Π. 

Ζ) Τα έσοδα από την περιουσία του Ν.Π. και κάθε άλλη 
νόμιμη πρόσοδο. 

Άρθρο 4 
Περιουσία 

Η περιουσία του Δημοτικού Ν.Π. είναι: 

Α) Το κλειστό γυμναστήριο και οι εγκαταστάσεις 
του. 

Β) Τα γήπεδα ποδοσφαίρου και οι εγκαταστάσεις τους 
στην πόλη και τα δημοτικά διαμερίσματα. 

Γ) Οι ανοικτές αθλητικές εγκαταστάσεις αθλοπαιδιών 
(γήπεδα μπάσκετ, βόλευ, τέννις, κ.λ.π.) 

Δ) Ο περιβάλλον χώρος στον οποίο περιέχονται όλα 
τα ανωτέρω. 




7936 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ε) Το κολυμβητήριο και οι εγκαταστάσεις του. 

ΣΤ) Οποιοδήποτε άλλο περιουσιακό στοιχείο του 
Ε.Α.Κ. Αργοστολιού, που τέθηκε υπό την εποπτεία του 
Δήμου με τη μορφή Δημοτικού Ν.Π., κατά τις διατάξεις 
του άρθρου 14 του ν. 2880/2001. 

Ζ) Ο κινητός εξοπλισμός των εν λόγω χώρων. 

Η) Κάθε άλλος χώρος ή κτίριο που θα παραχωρείται 
στο Ν.Π. 

Θ) Ότι περιλαμβάνει η έκθεση απογραφής που διε¬ 
νέργησε το Δ.Σ. του Δημοτικού Αθλητικού Κέντρου Αρ¬ 
γοστολιού με την υπ’ αριθμ. 02/18.6.2001 απόφασή του 
και εγκρίθηκε με την υπ’ αριθμ. 4232/12.7.2001 απόφαση 


της Γενικής Γραμματέας Π.Ι.Ν. και μεταγράφηκε στο 
υποθηκοφυλακείο Αργοστολιού. 

Ακροτελεύτιο άρθρο 

Με την τροποποίηση του ανωτέρω Ν.Π. προκαλείται δα¬ 
πάνη σε βάρος του προϋπολογισμού του Δ. Αργοστολιού, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αργοστόλι, 16 Φεβρουάριου 2007 
Με εντολή Γενικού Γραμματέα Περιφερέρειας 
Ο Διευθυντής 
Θ. ΚΟΥΚΟΥΛΕΤΣΟΣ 

